b"\n_START_ARTICLE_\nMuseu Nacional de Lib\xc3\xa8ria\n_START_SECTION_\nHist\xc3\xb2ria\n_START_PARAGRAPH_\nEl museu va ser dirigit pel Departament d'Instruccions P\xc3\xbabliques fins que 1965 pass\xc3\xa0 al Departament d'Informaci\xc3\xb3, Turisme i Afers Culturals. El 1981 va passar a formar part de l'Ag\xc3\xa8ncia Nacional de Cultura. El juny del 1987 aquesta instituci\xc3\xb3 fou dissolta i el museu retorn\xc3\xa0 al control del Departament d'Informaci\xc3\xb3. El 1972, el museu va ser reubicat a un nou edifici a l'illa Providence per\xc3\xb2 quatre anys m\xc3\xa9s tard l'edifici es destru\xc3\xad per construir el People's Bridge sobre el riu Mesurado. M\xc3\xa9s tard es trasllad\xc3\xa0 a l'antic edifici del Tribunal Suprem i s'inaugur\xc3\xa0 oficialment el 25 de juliol de 1987 amb una cerim\xc3\xb2nia amb el vicepresident de Lib\xc3\xa8ria, Harry F. Moniba._NEWLINE_El museu nacional result\xc3\xa0 profundament afectat pels 14 anys de guerra, tant la Primera Guerra Civil liberiana\xc2\xa0com la\xc2\xa0Segona Guerra Civil liberiana. Segons el director del museu Caesar Harris hi havia uns 5,000 objectes abans d'aquests conflictes, dels quals en resten un centenar.\xc2\xa0Resta intacte una taula de menjador de 250 anys d'antiguitat cedida per la\xc2\xa0Reina Victoria al primer President de Lib\xc3\xa8ria, Joseph Jenkins Roberts. Durant la guerra, sovint es van vendre elements valuosos i s'utilitz\xc3\xa0 el museu de camp de batalla el 2003.\n_START_SECTION_\nDescripci\xc3\xb3\n_START_PARAGRAPH_\nEl museu cont\xc3\xa9 tres parts. A la planta baixa hi ha un rep\xc3\xa0s hist\xc3\xb2ric amb papers presidencials, documents privats i mem\xc3\xb2ries\xc2\xa0d'executius importants facilitats del govern liberi\xc3\xa0, aix\xc3\xad com fotos\xc2\xa0i mapes. La primera bandera que mostra el museu del pa\xc3\xads actual \xc3\xa9s de l'agost\xc2\xa0de 1847. Hi ha tamb\xc3\xa9 altres elements com segells de correus o una p\xc3\xa0gina d'editorial del diari de Lib\xc3\xa8ria, l'Herald de Lib\xc3\xa8ria. Altres elements inclouen mobiliari tradicional i estris, i hi ha una botiga._NEWLINE_Al segon pis hi ha la galeria etnogr\xc3\xa0fica i en el pis superior la galeria d'arts contempor\xc3\xa0nia que il\xc2\xb7lustra treballs art\xc3\xadstics liberians molts dels quals s\xc3\xb3n producte d'un contracte entre el museu i institucions d'art i universitats d'art de tot el pa\xc3\xads on els artistes produeixen pel museu. Al museu tamb\xc3\xa9 hi ha v\xc3\xaddeos i audios hist\xc3\xb2rics, aix\xc3\xad com elements de les cultures liberianes com reproduccions de balls i m\xc3\xa0scares."